Forskellen mellem gennemsnitskaraktererne svinger så markant fra kommune til kommune, at eksperterne slår alarm, skriver Politiken. Det er især kommunerne i udkantsområderne og i socialt belastede områder, der scorer lave karakterer, og forskellen mellem de laveste og højeste gennemsnit ser ud til at vokse i følge nye tal fra Undervisningsministeriets databank. - Vi har en polarisering, hvor de, der har de bedste job, klumper sig sammen i særlige områder omkring de store byer, og de, der har et dårligt uddannelsesniveau, bor i andre dele af landet. Det er en meget trist historie. Det siger professor Niels Egelund fra Danmarks Pædagogiske Universitetsskole til Politiken.
Eksperter advarer om, at folkeskolen er blevet opdelt i et over- og et underdanmark.